
Οργανισμός Διοίκησης και λειτουργίας του Ν.Π.Δ.Δ. με 
την επωνυμία Θεραπευτήριο Χρονιών Παθήσεων Μελισ- 
σίων Αττικής». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 1 του Ν.Δ. 928/71 «περί 
καταργήσεως, συγχωνεύσεως μετατροπής ή υπαγωγής ιδρυ¬ 


μάτων αρμοδιότητος Υπουργείου Κοιν. Υπηρεσιών εις ετερα 
Ιδρύματα του αυτού Υπουργείου» (ΦΕΚ 144 τ. Α ). 

2. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (Φ. 137). 

3. Τις διατάξεις του άρθρου 15 παρ. 2 του ΓΙ.Δ. 770/75 
«περί διαρθρώσεως του Υπουργείου Προεδρίας ^Κυβερνη- 
σεως και Οργανισμού Υπηρεσιών τινων αυτού» (ΦΕΚ 

248/1975 τ. Α'). 

4. Την αριθ. 428/1985 γνωμοδότηση του Συμβουλίου 
της Επικράτειας με πρόταση των Ιπουργων Προεδρίας 
της Κυβέρνησης, Οικονομικών και 4γειας, Πρόνοιας και 
Κοινωνικών Ασφαλίσεων, αποφασίζουμε : 

Άρθρο 1. 

Σκοπός. 

Σκοπός του συσταθέντος με το Π.Δ. 28/1985 (φ.10) 
Θεραπευτηρίου Χρονιών Παθήσεων Μελισσίων είναι . 

α) η παροχή υγιεινής στέγης και διατροφής, πλήρους 
ιατροφαρμακευτικής περίθαλψης, φυσικοθεραπείας, εργασιο¬ 
θεραπείας, Κοινωνικής Βοήθειας, κατάλληλου ιματισμού και 
νοσοκομειακής περίθαλψης, όταν χρειάζεται, σε εκατό 
.(100) άτομα και των δύο φύλων, απο 18 ετών και πάνω, 
•που πάσχουν από χρόνιες παθήσεις (κινητικές η πνευματικές) 
:και δεν μπορούν να αυτοεξυπηρετηθούν ή μπορούν να αυτο- 
:εξυπηρετηθούν αλλά είναι άνω των 65 ετών και έχουν 
ιανάγκη Ιδρυματικής Προστασίας. 

β) η επαγγελματική εκπαίδευση των περιθαλπόμενων, 
καθώς και άλλων ατόμων χρονίως πασχοντων του Νομού 
Αττικής. 

Άρθρο 2. 

Προϋποθέσεις εισαγωγής και όροι παροχής προστασίας. 

1. II εισαγωγή στο Ίδρυμα γίνεται, αφού προσκομισθουν 
τα παρακάτω δικαιολογητικά : 

α) Αίτηση 

β) Πιστοποιητικό γεννήσεως. 

γ) Έκθεση Κοινωνικής έρευνας, με πρόταση εισαγωγής 
στο Ίδρυμα. Ειδικότερα για τα οικονομικώς αδύνατα άτομα, 
πρέπει να προσκομισθεί και απόφαση του οικείου Νομάρχη, 
που εκδίδεται σύμφωνα με τις διατάξεις των άρθρων 2 και 
3 του Ν.Δ. 57/73 «περί λήψεως μέτρων κοινωνικής προ¬ 
στασίας των οικονομικώς αδυνάτων και καταργήσεως των 
διεπουσών τον θεσμόν της απορίας διατάξεων». 

δ) Ιατρικό πιστοποιητικό για την αιτία του χρόνιου 
νοσήματος, στο οποίο θα αναγράφεται ότι, το για περίθαλψη 
άτομο δεν φέρει κατακλίσεις ή άλλα δυσεπούλωτα τραύματα, 
δεν πάσχει από μολυσματική νόσο, συφιλίδα, φυματίωση^ 

από βαρύ νόσημα, που χρειάζεται ειδική νοσηλεία ή από 
καρκίνο. 

2. Οι περιθαλπόμενοι συμμετέχουν στη δαπάνη περί¬ 
θαλψής των, ανάλογα με τις οικονομικές δυνατότητές τους. 

Η συμμετοχή καθορίζεται από το Διοικητικό Συμβούλιο 
βάσει τιμολογίου με κλίμακα ανάλογη με το ύψος του εισο¬ 
δήματος του κάθε περιθαλπόμενου. Οι προσφερόμενες υπη¬ 
ρεσίες είναι ίδιες σε όλους, ανεξάρτητα με τη συμμετοχή 
τους ή όχι στη δαπάνη περίθαλψης. 

Άρθρο 3. 

Διοίκηση. 

Το Ίδρυμα διοικείται από 7μελές Διοικητικό Συμβούλιο, 
το οποίο διορίζεται με ισάριθμα αναπληρωματικά μέλη, με 
απόφαση του Νομάρχη, σύμφωνα με την αριθ. 1785/21.6. 
1982 κοινή απόφαση των Τπουργών Προεδρίας Κυβερνή- 
σεως και Κοινωνικών Τπηρεσιών (Φ.434) όπως κάθε 
φορά θα τροποποιείται. 

Άρθρο 4. 

Λειτουργία Διοικητικού Συμβουλίου. 

1. Τον Πρόεδρο, όταν απουσιάζει ή κωλύεται, αναπλη¬ 
ρώνει στα καθήκοντά του ο Αντιπρόεδρος και αυτόν, άλλο 
μέλος του Διοικητικού Συμβουλίου, που ορίζεται από αυτό. 

2. Το Διοικητικό Συμβούλιο συνεδριάζει, τακτικά, δύο 
φορές το μήνα και έκτακτα, όταν παρίσταται ανάγκη, καθώς 
επίσης και όταν ζητηθεί με έγγραφη αίτηση του μισού, 
πλέον ενός, του αριθμού των μελούν του, πάντοτε όμωςμε 
πρόσκληση του Προέδρου. 

3. Στις συνεδριάσεις του Διοικητικού Συμβουλίου, μετέχει 
ο Διευθυντής του Ιδρύματος, ως εισηγητής χωρίς ψήφο. 

4. Τα προς συζήτηση θέματα καταχωρίζονται στην ημε¬ 
ρήσια διάταξη, που κοινοποιείται στα μέλη του Διοικητικού 
Συμβουλίου, μαζί με την πρόσκληση για συνεδρίαση. Θέμα¬ 
τα, που δεν αναγράφονται στην ημερήσια διάταξη, δεν συ- 
ζητούνται εκτός και αν πρόκειται για επείγον θέμα και απο¬ 
φασίσουν τη συζήτηση όλα τα παρόντα μέλη του Διοι¬ 
κητικού Συμβουλίου. 

5. Τα πρακτικά κάθε συνεδρίασης, επικυρώνονται από 
το Διοικητικό Συμβούλιο στην επόμενη συνεδρίαση και 
χωρίζονται από το Γραμματέα, σε ειδικό βιβλίο πρακτικών, 
μονογραμμένο από τον Πρόεδρο, υπογράφονται δε στη συνέ¬ 
χεια από αυτούς και από τα παρόντα στη συνεδρίαση μέλη. 

6. Καμμία απόφαση του Διοικητικού Συμβουλίου εκτε- 
λείται, αν δεν έχουν επικυρωθεί τα πρακτικά της συνεδρίασης, 
κατά την οποία πάρθηκε η απόφαση. Όταν πρόκειται για 
εξαιρετικές περιπτώσεις, για τις οποίες η εκτέλεση δεν 
επιδέχεται αναβολή, δύναται το Διοικητικό Συμβούλιο με 
ειδική απόφαση να θεωρεί επικυρωμένα τα σχετικά πρα¬ 
κτικά για τα θέματα αυτά με σκοπό την άμεση εκτέλεση της 
απόφασης. 

Άρθρο 5. 

Αρμοδιότητες του Διοικητικού Συμβουλίου. 

Το Διοικητικό Συμβούλιο : 

1. Διοικεί και διαχειρίζεται όλες τις υποθέσεις του Ιδρύ¬ 
ματος, σύμφωνα με τις διατάξεις, που ισχύουν κάθε φορά. 

2. Ψηφίζει τον προϋπολογισμό, ισολογισμό και απολο¬ 
γισμό του Ιδρύματος και εισηγείται γι’ αυτούς στις αρμό¬ 
διες υπηρεσίες. 

3. Εγκρίνει, για τη λειτουργία του Ιδρύματος, τις απαι- 
τούμενες δαπάνες μέσα στα όρια των πιστώσεων του προϋπο¬ 
λογισμού, τον οποίο δύναται να τροποποιήσει και αναμορφώ¬ 
σει, μέσα στο οικονομικό έτος, με τη διαδικασία, που προ- 
βλέπεται στο άρθρο 8 του διατάγματος αυτού. 

4. Διορίζει το προσωπικό με τη νόμιμη διαδικασία και 
ασκεί σύμφωνα με τις διατάξεις, που ισχύουν κάθε φορά, 
τις αρμοδιότητες που αναφέρονται στην υπηρεσιακή κατά¬ 
σταση και τον πειθαρχικό έλεγχο του προσωπικού αυτού. 


5. Αποφασίζει για τα άτομα, που φιλοξενούνται στ 0 
Κέντρο σύμφωνα με τις προϋποθέσεις του άρθρου 2 το υ 
διατάγματος αυτού. 

6. Είναι αρμόδιο για όλα ανεξαιρέτως τα θέματα, που 
σχετίζονται με την πορεία των εργασιών του Ιδρύματος, 
εκτός από εκείνα για τα οποία προβλέπεται, από το διά¬ 
ταγμα αυτό, αρμοδιότητα άλλων οργάνων του Ιδρύματος. 

Άρθρο 6. 

Αρμοδιότητες του Προέδρου του Διοικητικού Συμβουλίου. 

Ο Πρόεδρος ασκεί τις παρακάτω αρμοδιότητες : 

1. Εκπροσωπεί το Ίδρυμα δικαστικώς και εξωδίκως, 
δίδει και επάγει τους νομοθετημένους όρκους και διορίζει 
τους δικαστικούς πληρεξουσίους. 

2. Προσκαλεί τα μέλη του Διοικητικού Συμβουλίου στις 
συνεδριάσεις, καταρτίζει με τον Διευθυντή, την ημερήσια 
διάταξη των θεμάτων, που πρόκειται να συζητηθούν και 
υπογράφει τις προσκλήσεις, με τις οποίες ορίζεται ο τόπος, 
η ημέρα και η ώρα της συνεδρίασης. Στην ημερήσια διάταξη 
περιέχονται, περιληπτικά, όλα τα θέματα που θα συζη¬ 
τηθούν. 

3. Υπογράφει με τον Διευθυντή του Ιδρύματος κάθε εξερ- 
χόμενο έγγραφο, τις επιταγές και τα εντάλματα πληρωμών. 

4. Ασκεί σε όλο το προσωπικό τις αρμοδιότητες, που- 
του ανήκουν, σύμφωνα με τις διατάξεις που ισχύουν κάθε 
φορά και συντάσσει τις εκθέσεις υπηρεσιακής δράσης και 
επίδοσης του Διευθυντή. 

Άρθρο 7. 

Οι πόροι του Ιδρύματος είναι : 

α) Κρατική επιχορήγηση. 

β) Πόροι από την εκμετάλλευση της περιουσίας του. 

γ) Τροφεία περιθαλπομένων ή των ταμείων τους. 

δ) Επιχορηγήσεις Δήμων και Κοινοτήτων. 

ε) Εισφορές, δωρεές, κληρονομιές, κληροδοσίες προς το ' 
Ίδρυμα. 

στ) Κάθε άλλο νόμιμο έσοδο. 

Άρθρο 8. 

Π ροϋπολογισμός. 

Ο προϋπολογισμός καταρτίζεται από το Διευθυντή του 
Ιδρύματος, σύμφωνα με τις διατάξεις που ισχύουν κάθε φορά, 
ψηφίζεται από το Διοικητικό Συμβούλιο και εγκρίνεται από 
τον Νομάρχη. 

Αντίγραφο του εγκριθέντος προϋπολογισμού υποβάλλε¬ 
ται στο Υπουργείο Υγείας - Πρόνοιας και Κοινωνικών Ασφα¬ 
λίσεων. 

Άρθρο 9. ... 

Εισπράξεις Εσόδων. 

1. Τα κεφάλαια και οι πόροι του Ιδρύματος κατατίθενται 
απ’ ευθείας σε λογαριασμό που τηρείται στο Υποκατάστη¬ 
μα της Τράπεζας Ελλάδας. 

2. Ειδικές πιστώσεις ή κεφάλαια, που πλεονάζουν, με- 
ταφέρονται σε ειδικούς λογαριασμούς διαθεσίμων, εντόκως ή 
ατόκως, ανάλογα με την προέλευση αυτών. Η μεταφορά 
από το λογαριασμό Ταμειακής διαχείρισης και η επαναφορά 
σ’ αυτόν γίνεται νε εντολή του Διευθυντή του Ιδρύματος ή 
οίκοθεν από την Τράπεζα της Ελλάδας, σύμφωνα με τις 
διατάξεις της παραγράφου 3 του άρθρου 4 του Α.Ν. 1611/ 
1950, όπως προσετέθη με το άρθρο 2 του Ν.Δ. 2999/1954. 

Άρθρο 10. 

Πληρωμές Δαπανών. 

Κάθε πληρωμή ενεργείται με χρηματικό ένταλμα, που 
υπογράφεται από τον Πρόεδρο του Διοικητικού Συμβου¬ 
λίου, ή από άλλο μέλος αυτού ειδικά εξουσιοδοτημένο, καθώς 
και από το Διευθυντή του Ιδρύματος και τον λογιστή, η δε 
καταβολή του ποσού αυτού εγκρίνεται με έκδοση ισόποσης 
επιταγής, σε βάρος του λογαριασμού, που τηρεί το Ίδρυμα 

στο Υποκατάστημα της Τράπεζας της Ελλάδας. Οι επιταγές 
υπογράφονται όπως και τα εντάλματα πληρωμής. 

Άρθρο 11. 

Εκτέλεση δαπανών. 

Οι δαπάνες του Ιδρύματος εκτελούνται σύμφωνα με τις 
διατάξεις περί Λογιστικού των Ν.Π.Δ.Δ. και της νομοθε¬ 
σίας, περί εκτελέσεως Δημοσίων Έργων. 

Άρθρο 12. 

Βασική διάρθρωση των Υπηρεσιών. 

1. Οι Υπηρεσίες του Ιδρύματος αποτελούν Διεύθυνση, 
που συγκροτείται από τα παρακάτω Τμήματα : 

α) Τμήμα Χρονίως Πασχόντων. 

β) Τμήμα Επαγγελματικής Κατάρτισης και Φυσικής Α¬ 
ποκατάστασης. 

γ) Τμήμα Διοικητικού. 

2. Οι αρμοδιότητες της Διεύθυνσης κατανέμονται μετα¬ 
ξύ των Τμημάτων, όπως παρακάτω : 

α) Το Τμήμα Χρονίως Πασχόντων είναι αρμόδιο για κάθε 
θέμα που αναφέρεται στην προστασία που παρέχεται από 
το Ίδρυμα στα χρονίως πάσχοντα άτομα. 

β) Το Τμήμα Επαγγελματικής κατάρτισης και φυσικής 
αποκατάστασης είναι αρμόδιο για την εφαρμογή μεθόδων 
και προγραμμάτων για την, κατ’ αρχήν, λειτουργική απο¬ 
κατάσταση των αναπήρων ατόμων και την εν συνεχεία επαγ¬ 
γελματική τους κατάρτιση, αξιοποιώντας τις σωματικές και 
πνευματικές δυνατότητές τους. 

γ) Το Τμήμα Διοικητικού είναι αρμόδιο για το χειρισμό 
κάθε θέματος, που αναφέρεται στη γενική κατάσταση του 
προσωπικού του Ιδρύματος, στα οικονομικά καιτη διαχείριση 
της περιουσίας του, καθώς και για το χειρισμό θεμάτων 
Γραμματείας. 

Άρθρο 13. 

Προσωπικό. 

Οι θέσεις του προσωπικού διαρθρούνται κατά Κλάδους, 
βαθμούς και ειδικότητες, όπως παρακάτω : 

I. Μόνιμες θέσεις 

Κλάδος ΑΤ'1 Διοικητικός - Λογιστικός. 

Μία (1) θέση με βαθμούς 3ο-2ο 

Δύο (2) θέσεις με βαθμούς 8ο-4ο. 

Κλάδος ΑΤ2 Ιατρικός : 

Μία (1) θέση με βαθμούς 8ο-2ο. 

Κλάδος ΑΡ1 Αδελφών Νοσοκόμων - Επισκεπτριών Α¬ 
δελφών : 

Μία (1) θέση με βαθμούς 3ο-2ο 

Τέσσερις (4) θέσεις με βαθμούς 5ο-4ο. 

Εννέα (9) θέσεις με βαθμούς 8ο-6ο (Ν.Δ. 226/1973). 

Κλάδος ΑΡ2 Κοινωνικών Λειτουργών. 

Μία (1) θέση με βαθμούς 5ο-4ο 

Δύο (2) θέσεις με βαθμούς 8ο-6ο (Ν.Δ. 226/1973). 

Κλάδος ΑΡ3 Φυσικοθεραπευτών - Εργοθεπαρευτών - 
Διαιτολόγων : 

Μία (1) θέση με βαθμούς 5ο-4ο : 

Δύο (2) θέσεις με βαθμούς 8ο-6ο (Ν.Δ. 226/1973). 

Από τις θέσεις αυτές ορίζεται μία για κάθε ειδικότητα. 

Κλάδος ΜΕ1 Διοικητικός : 

Τρεις (3) θέσεις με βαθμούς 10ο-6ο. 

Κλάδος ΜΕ2 Βοηθών Νοσοκόμων : 

Εννέα (9) θέσεις με βαθμούς 10ο-6ο. 

Οι θέσεις των Βοηθών νοσοκόμων πληρώνονται μόνο κατά 
τον αριθμό που είναι αδύνατη η πλήρωση των εννέα (9) 
θέσεων του Κλάδου ΑΡ1 Αδελφών Νοσοκόμων - Επισκε- 
πτριών Αδελφών με βαθμούς 8ο-6ο, από αδελφές νοσοκό¬ 
μες τριετούς τουλάχιστον φοίτησης. 

Κλάδος ΜΕ3 Μαγείρων : 

Δύο (2) θέσεις με βαθμούς 10ο-6ο. 


Κλάδος ΜΕ4 Υδραυλικών - Ηλεκτρολόγων - Συντηρη¬ 
τών - Κτιρίων - Βοηθητικών Τεχν. Εργασιών : 

Τρεις (3) θέσεις με βαθμούς 10ο-6ο. 

Κλάδος ΜΕ5 Οδηγών αυτοκινήτων - βοηθητικών εργα¬ 
σιών : 

Μία (1) θέση με βαθμούς '10ο-6ο. 

Κλάδος ΣΕ1 Κλητήρων - Θυριορών - Νυκτοφυλάκων. 

Τέσσερεις (4) θέσεις με βαθμούς '12ο-7ο. 

Κλάδος ΣΕ2 Ραπτριών : 

Μία (1) θέση με βαθμούς 12ο-7ο : 

Κλάδος ΣΕ3 Σιδηρωτριών - Πλυντριών - [ματιοφυλάκων : 

Οκτώ (8) θέσεις με βαθμούς 12ο-7ο. 

Κλάδος ΣΕ4 Βοηθών Μαγειρείου - Τραπεζοκόμων : 

Εννέα (9) θέσεις με βαθμούς 12ο-7ο. 

Κλάδος ΣΕ5 Καθαριστριών - Βοηθητικά) Εργ/.σιών : 

Έξι (6) θέσεις με βαθμούς 12ο-7ο. 

Κλάδος ΣΕ6 Κηπουρών : 1 

Μία (1) θέση με βαθμούς 12ο-7ο. 

Κλάδος ΣΕ7 Πρακτικών Νοσοκόμων - Αρρένων Νοσο¬ 
κόμων : 

(Μεταφορέων ασθενών) 

Δέκα πέντε (15) θέσεις με βαθμούς '12ο 7ο. 

Από τις θέσεις αυτές οι έξι (6) ορίζονται ως θέσεις μετα¬ 
φορέων ασθενών και οι εννέα (9) ως θέσεις πρακτικών νο¬ 
σοκόμων. Οι θέσεις των πρακτικών νοσοκόμων πληρώνονται 
μόνο κατά τον αριθμό που είναι αδύνατη η πλήρωση των 
(9) εννέα θέσεων του κλ. ΑΡ1 Αδελφών Νοσοκόμων - Ε- 
πισκεπτριών με βαθμό 8ο-6ο από Αδελφές Νοσοκόμες 
τριετούς ή μονοετούς φοίτησης. 

Κλάδος ΣΕ8 Κουρέων : 

Μία (1) θέση με βαθμούς 12ο-7ο. 

II. Θέσεις ειδικού επιστημονικού και τεχνικού προσω¬ 
πικού με σχέση εργασίας Ιδιωτικού Δικαίου. 

Μία (1) θέση Ψυχολόγου 

Μία (1) θέση επαγγελματικού συμβούλου. 

Δύο (2) θέσεις Τεχνιτών (Εκπαιδευτών). 

Οι ειδικότητες των τεχνιτών, που θα προσλαμβάνονται, 
θα προσδιορίζονται κάθε φορά από το Διοικητικό Συμβού¬ 
λιο, ανάλογα με τις δυνατότητες αυτών, που θα απασχολού¬ 
νται στο πρόγραμμα επαγγελματικής εκπαίδευσης και τις 
ειδικότερες συνθήκες της περιοχής. 

Άρθρο 14. 

Προσόντα διορισμού για κάθε θέση. 

I. ΜΟΝΙΜΕΣ ΘΕΣΕΙΣ 

1. Για τον Κλάδο ΑΤ’1 Διοικητικό - Λογιστικό, πτυχίο 
οποιουδήποτε Τμήματος Νομικής Σχολής ημεδαπού Πανε¬ 
πιστημίου ή της Ανωτάτης Σχολής Οικονομικών και Εμπο¬ 
ρικών Επιστημών ή της Παντείου Ανωτάτης Σχολής Πολι¬ 
τικών Επιστημών ή Ανωτάτης Βιομηχανικής Σχολής, ή 
ισότιμο πτυχίο Σχολής της ημεδαπής ή αλλοδαπής. 

2. Για τον Κλάδο ΑΤ2 Ιατρικό, πτυχίο Ιατρικής Σχο¬ 
λής ημεδαπού Πανεπιστημίου, ή ισότιμο πτυχίο Ιατρικής 
Σχολής αλλοδαπού Πανεπιστημίου, άδεια άσκησης επαγ¬ 
γέλματος και άδεια τίτλου ειδικότητας Γενικής Ιατρικής ή 
Παθολογίας. 

3. Για τον Κλάδο ΑΡ1 Αδελφών Νοσοκόμων - Επι- 
σκεπτριών, πτυχίο νοσηλευτικής σχολής ή πτυχίο επισκε¬ 
πτών και επισκεπτριών σχολής επαγγελμάτων Υγείας και 
Πρόνοιας των Τεχνολογικών Εκπαιδευτικών Ιδρυμάτων της 
ημεδαπής, ή πτυχίο αντίστοιχης ειδικότητας ισότιμης Σχο¬ 
λής της ημεδαπής ή αλλοδαπής και άδεια άσκησης επαγγέλ¬ 
ματος. 

4. Για τον Κλάδο ΑΡ2 Κοινωνικών Λειτουργών, πτυ¬ 
χίο Κοινωνικής Εργασίας σχολής επαγγελμάτων Υγείας και 

Πρόνοιας των Τεχνολογικών Εκπαιδευτικών Ιδρυμάτων της 
ημεδαπής, ή πτυχίο αντίστοιχης ειδικότητας, ισότιμης σχο¬ 
λής της ημεδαπής ή αλλοδαπής και άδεια άσκησης επαγγέλ¬ 
ματος. 

5. Για τον Κλάδο ΑΡ3 Φυσικοθεραπευτών - Εργοθερα¬ 
πευτών - Διαιτολόγων, ως προς τους Φυσικοθεραπευτές 
και Εργοθεραπευτές πτυχίο Φυσικοθεραπείας και Εργο¬ 
θεραπείας ,αντίστοιχα, σχολής επαγγελμάτων Τγείας και 
Πρόνοιας των Τεχνολογικών Εκπαιδευτικών Ιδρυμάτων της 
ημεδαπής, ή πτυχίο αντίστοιχης ειδικότητας ισότιμης σχο¬ 
λής της ημεδαπής ή αλλοδαπής και άδεια άσκησης επαγγέλ¬ 
ματος , ( για όσες ειδικότητες χορηγείται εκ μέρους της 
αρμόδιας αρχής). 

Για το Διαιτολόγο, πτυχίο ειδικότητας Διαιτολόγου ανα¬ 
γνωρισμένης ανώτερης σχολής, ή ισότιμης σχολής της ημε¬ 
δαπής ή αλλοδαπής και εν ελλείψει αυτού, πτυχίο Ανώτατης 
Σχολής Οικιακής Οικονομίας, ή ισότιμο πτυχίο αντίστοι¬ 
χης ειδικότητας Σχολής της ημεδαπής ή αλλοδαπής με τρία 
χρόνια, τουλάχιστο, φοίτηση. 

6. Για τον Κλάδο ΜΕ1 Διοικητικό - Λογιστικό, απολυ¬ 
τήριο Λυκείου ή εξεταξίου Γυμνασίου ή άλλου ισότιμου σχο¬ 
λείου της ημεδαπής ή αλλοδαπής. 

7. Για τον Κλάδο ΜΕ2 Βοηθών Νοσοκόμων, πτυχίο 
αναγνωρισμένης Μέσης Τεχνικής Επαγγελματικής Νοση¬ 
λευτικής Σχολής. 

8. Για τους Κλάδους ΜΕ3 Μαγείρων, ΜΕ4 1 δραυλικων 
κλπ. ΜΕ5 Οδηγών αυτοκινήτων, πτυχίο αντίστοιχης ειδικό¬ 
τητας αναγνωρισμένης Τεχνικής ή Επαγγελματικής σχο¬ 
λής ή σχολείου, μέσης εκπαίδευσης ή Σχολής Μαθητείας 
Ο.Α.Ε.Δ. 

Σε περίπτωση μη κάλυψης των θέσεων με υποψήφιους με 
το παραπάνω προσόν, πτυχίο αναγνωρισμένης κατώτερης 
σχολής αντίστοιχης ειδικότητας. 

Σε περίπτωση μη κάλυψης των θέσεων με υποψήφιους με 
πτυχίο αναγνωρισμένης κατώτερης σχολής ή Σχολής Μα¬ 
θητείας Ο.Α.Ε.Δ., απολυτήριο Δημοτικού σχολείου και ε¬ 
μπειρία τριών ετών, που να αποδείχνεται από βιβλιάρια 
κύριας ασφάλισης ή άλλο στοιχείο Ελληνικής ή ξένης Αρχής 
και άδεια άσκησης επαγγέλματος (για όσες ειδικότητες χο¬ 
ρηγείται από μέρος της αρμόδιας αρχής). 

9. Για τον Κλάδο ΣΕ1, απολυτήριο Δημοτικού Σχολείου. 

10. Για τους λοιπούς Κλάδους ΣΕ, απολυτήριο Δημοτι¬ 
κού Σχολείου και αντίστοιχη άδεια της ειδικότητάς τους, 
όπου δε, δεν χορηγείται άδεια αντίστοιχη για κάθε ειδικό¬ 
τητα, εμπειρία τριών ετών που να αποδείχνεται απόβιβλιά- 
ρια κύριας ασφάλισης ή άλλο στοιχείο Ελληνικής ή ξένης 

Αρχής. 

11. Θέσεις ειδικού επιστημονικού και τεχνικού προσω¬ 
πικού με σχέση εργασίας Ιδιωτικού Δικαίου. 

1. Για τη θέση του Τυχολόγου, πτυχίο Ψυχολογίας Πα¬ 
νεπιστημίου της ημεδαπής, ή ισότιμο πτυχίο σχολής της 
αλλοδαπής και ειδίκευση στην εφαρμοσμένη ή Κλινική Ψυ¬ 
χολογία, που να αποδείχνεται : α) με αναγνωρισμένο διδα¬ 
κτορικό δίπλωμα ή β) με μεταπτυχιακό τίτλο σπουδών διάρ¬ 
κειας τουλάχιστον ενός ακαδημαϊκού έτους και εμπειρία, 
τουλάχιστον δύο ετών ή γ) με σημαντική εμπειρία τουλά¬ 
χιστον τεσσάρων ετών. 

. 2. Για τη θέση του Επαγγελματικού Συμβούλου, πτυ¬ 
χίο Ανώτατου Εκπαιδευτικού Ιδρύματος της ημεδαπής ή 
ισότιμο της αλλοδαπής και ειδική επιστημονική εξειδίκευση 
σε θέματα επαγγελματικού προσανατολισμού, που να απο¬ 
δείχνεται : α) με αναγνωρισμένο διδακτορικό δίπλωμα ή 
β) με μεταπτυχιακό τίτλο σπουδών, διάρκειας ενός ακα¬ 
δημαϊκού έτους και εμπειρία, τουλάχιστον, δυο ετών η γ) 
με σημαντική εμπειρία τουλάχιστον τεσσάρων ετών. 

3. Για τις θέσεις των τεχνιτών (εκπαιδευτών), πτυχίο 
αντίστοιχης ειδικότητας αναγνωρισμένης τεχνικής η επαγ¬ 


γελματικής ■ σχολής ή σχολείου μέσης εκπαίδευσης ή Σχο¬ 
λής Μαθητείας Ο.Α.Ε.Δ. 

Σε περίπτωση μη κάλυψης των θέσεων με υποψήφιους με 
το παραπάνω προσόν, πτυχίο αναγνωρισμένης κατώτερης 
σχολής, αντίστοιχης ειδικότητας. 

Σε περίπτωση μη κάλυψης των θέσεων με υποψήφιους; 
με πτυχίο αναγνωρισμένης σχολής ή Σχολής Μαθητείας 
Ο.Α.Ε.Δ., απολυτήριο Δημοτικού Σχολείου και εμπειρία 
τριών ετών, που να αποδείχνεται από βιβλιάρια κύριας ασφά¬ 
λισης, ή άλλο στοιχείο Ελληνικής ή ξένης Αρχής και αδεια 
άσκησης επαγγέλματος (για όσες ειδικότητες χορηγείται 
από μέρος της αρμόδιας αρχής). 

Άρθρο 15. 

Προϊστάμενος Υπηρεσιών - Αναπλήρωση. 

1. Της Διεύθυνσης προΐσταται ο επί βαθμούς 3ο-2ο 
υπάλληλος του Κλάδου ΑΤΙ Διοικητικού - Λογιστικού, του 
Τμήματος Διοικητικού ο κατά βαθμόν ανώτερος και επι 
ισοβάθμιον ο αρχαιότερος υπάλληλος του Κλάδου ΑΊ1 
Διοικητικού - Λογιστικού, του Τμήματος Χρονίως πασχο- 
ντων ο κατά βαθμό ανώτερος και επί ισοβάθμων οι αρχαιό¬ 
τεροι υπάλληλοι των Κλάδων ΑΡ1 Αδελφών Νοσοκομων, η 
ΑΡ2 Κοινωνικών Λειτουργών, ή ΑΡ3 Φυσικοθεραπευτών - 
Εργατοθεραπευτών, του Τμήματος επαγγελματικής εκ¬ 
παίδευσης και φυσικής αποκατάστασης ιατρός με βαθμούς 
8ο-2ο. 

2. Τον Προϊστάμενο της Διεύθυνσης αναπληρώνει ο 
προϊστάμενος του Τμήματος Διοικητικού. Τον προϊστάμενο 
του κάθε τμήματος αναπληρώνει ο υπάλληλος του τμήματος 
που έχει το μεγαλύτερο βαθμό και επί ισοβάθμων ο αρχαιό¬ 
τερος σύμφωνα με τις διατάξεις, περί προβαδίσματος, του 

Νόμου 434/76 ΦΕΚ. 246. 

Άρθρο 16. 

Εσωτερικός Κανονισμός. 

Όλα τα λεπτομερέστερα θέματα που ανάγονται στην 
Κανονική και εύρυθμη λειτουργία του Ιδρύματος ως και 
τα καθήκοντα των εργαζομένων στο 'Ιδρυμα ρυθμίζονται με 
εσωτερικό κανονισμό λειτουργίας, που συντασσεται απο ^το 
Διοικητικό Συμβούλιο και εγκρίνεται με απόφαση του Νο- 
μάρχη. 

Στο Υπουργείο Υγείας, Πρόνοιας και Κοινωνικών Ασφα¬ 
λίσεων αναθέτουμε τη δημοσίευση και εκτελεση του παρό¬ 
ντος διατάγματος. 

Αθήνα, 10 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. Αθ. ΤΣΟΧΑΤΖΟΠΟΥΛΟΣ ΛΗΜ. ΤΣΟΒΟΛΑΣ 

ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΓΕΝΝΗΜΑΤΑΣ 


( 2 ) 

Μετατροπή του Θεραπευτηρίου «Πολυκλινική Αθηνών) 
Νομικού Προσώπου Ιδιωτικού Δικαίου, σε Νομικό 
Πρόσωπο Δημοσίου Δικαίου και υπαγωγή αυτού στίί 
διατάξεις του Ν.Δ. 2592/53 και του Ν. 1397/83. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις της παραγράφου 4 του άρθρου 6 τοι 
Ν. 1397/83 «Εθνικό Σύστημα Υγείας» (ΦΕΚ 143/Α/83) 

2. Τις διατάξεις του Ν.Δ. 2592/53 «περί οργανώσεις 
της Ιατρικής Αντιλήψεως». 

3. Την υπ’ αριθμ. 211/7.3.1985 απόφαση του Διοικητι 
κού Συμβουλίου της 11 Δυκλινικής Αθηνών και 

4. Την υπ’ αριθ. 563/25.6.1985 γνώμη του Συμβουλίου 
ης Επικράτειας με πρόταση του Τπουργού Υγείας, Πρό- 
οιας και Κοινωνικών Ασφαλίσεων, αποφασίζουμε : 

Άρθρο 1. 

Το Νοσοκομείο Θεραπευτήριο «Πολυκλινική Αθηνών» 
που συστάθηκε με το από 12.3.1904 Β. Δ/γμα (ΦΕΚ 
52/Α/1904) ως Νομικό Πρόσωπο Ιδιωτικού Δικαίου, μετα- 
τρέπεται σε Νομικό Πρόσωπο Δημοσίου Δικαίου και υπά¬ 
γεται στις διατάξεις του Ν.Δ. 2592/53 και του Ν. 1397/83. 

Άρθρο 2. 

1. Η κινητή και ακίνητη περιουσία του μετατρεπόμενου 
σύμφωνα με το άρθρο 1 του παρόντος Π. Δ/τος Νομικού 
Προσώπου Ιδιωτικού Δικαίου, περιέρχεται αυτοδίκαια, στο 
από την μετατροπή δημιουργούμενο Νομικό Πρόσωπο Δη¬ 
μοσίου Δικαίου μετά των παραρτημάτων και παρακολου¬ 
θημάτων αυτής. 

2. Στο δημιουργούμενο σύμφωνα με το άρθρο 1 του 
παρόντος Π. Δ/τος Πονικό Πρόσωπο Δημοσίου Δικαίου 
περιέρχονται όλα τα δικαιώματα και υποχρεώσεις του μετα- 
τρεπομένου με το αυτό άρθρο Νομικού Προσώπου Ιδιωτικού 
Δικαίου. 

Στον Υπουργό Υγείας, Πρόνοιας και Κοινωνικών Ασφα¬ 
λίσεων αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 10 Οκτωβρίου 1985 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΏΝ. ΑΣΦΑΛΙΣΕΩΝ 

ΓΕΩΡΓΙΟΣ ΓΕΝΝΗΜΑΤΑΣ 


(3) 

Τροποποίηση του Π.Δ. 538/1983 «Παρασκευή, κυκλοφο¬ 
ρία και εμπορία ζωοτροφών» (ΦΕΚ 211 τ.Α'/31.12. 

1983). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις : 

α) Του άρθρου 1 παρ. 1 και 3 του Ν. 1338/1983(ΦΕΚ 
34/τ.Α'/17.3.1983). όπως τροποποιήθηκε με το άρθρο 6 
του Ν. 1440/1984 (ΦΕΚ 70/τ.Α'/1984). 

β) Του άρθρου 9 παρ. 2 του Ν.Δ. 185/1973 (ΦΕΚ 
262/τ.Α'/1973). 

2. Τη 20862/2.8.85 κοινή απόφαση του Πρωθυπουργού 
και του Υπουργού Εθνικής Οικονομίας «Ανάθεση αρμοδιο¬ 
τήτων στους Υφυπουργούς Εθνικής Οικονομίας» (ΦΕΚ 
481/2.8.1985/τ.Β'). 

3. Την Υ.53/7.8.1985 απόφαση του Πρωθυπουργού 
«Ανάθεση αρμοδιοτήτων Υπουργού Γεωργίας στον Ανα¬ 
πληρωτή Υπουργό Γεωργίας Γεώργιο Μωραΐτη (ΦΕΚ 
487/7.8.1985/τ.Β'). 

4. Την με αριθμό 617/1985 γνωμοδότηση του Συμβου¬ 
λίου της Επικράτειας, μετά από πρόταση του Υφυπουργού 
Εθν. Οικονομίας και του Αναπληρωτή Υπουργού Γεωργίας, 
αποφασίζουμε : 

Άρθρο 1. 

Σκοπός. 

Τροποποιείται, σε συμμόρφωση προς τις Οδηγίες : 
α) 82/937/ΕΟΚ της Επιτροπής της 21.12.1982 (Ε.Ε. 
Ε.383/82 σελ. 11), β) 82/957/ΕΟΚ της Επιτροπής της 
22.12.1982 (Ε.Ε.Ε. 386/31.12.1982, σελ. 42) και γ) 
83/381/ΕΟΚ της Επιτροπής της 28.7.1983 (Ε.Ε.Ε. 222/ 


13.8.83 σελ. 31), το Π.Δ. 538/1983 (ΦΕΚ 211/τ.Α'/ 
1983), σύμφωνα με τα οριζόμενα στα επόμενα άρθρα. 

Άρθρο 2. 

Το Μέρος Β του Παραρτήματος 1 του Π.Δ. 538/1983 
τροποποιείται ως ακολούθως : 

1. II υπό τα σημεία 1.2, 1.5, 1.7, 1.9, 1.11, 1.13, 1.15, 
1.16, 1.18, 1.20, 1.23, 1.25, 1.27, 1.30, 1.32, 1.33, και 
1.39 ένδειξη «Υγρασία ΠΑΧ 12 %» που περιλαμβάνεται 
στη στήλη 6 «Απαιτήσεις σύνθεσης» όσον αφορά την υγρα¬ 
σία αντικαθίσταται από την ένδειξη «Υγρασία ΜΑΧ 
12,5%». 

2. Το σημείο 2.8.1 τροποποιείται ως ακολούθως : 

α) Το κείμενο της στήλης 3 «Περιγραφή» αντικαθί¬ 
σταται ως εξής : «Προϊόν προερχόμενο από την τεχνητή 
αποξήρανση και ενδεχομένως μετά προξήρανση νεαρών 
κτηνοτροφικών φυτών, των οποίων τα ένζυμα που προκα- 
λούν την οξείδωση έχουν πρακτικώς εξουδετερωθεί με την 
αποξήρανση». 

β) Η ένδειξη «ΜΙΝ 16 %» που περιλαμβάνεται στη 
στήλη 6» «Απαιτήσεις σύνθεσης» όσον αφορά τις «Ολ. Ν 
Ουσίες» (ακατέργαστη πρωτεΐνη) αντικαθίσταται από την 
ένδειξη «ΜΙΝ 15,5 %». 

3. Το σημείο 2.8.2 τροποποιείται ως ακολούθως : 

α) Το κείμενο της στήλης 3 «Περιγραφή» αντικαθί¬ 
σταται ως εξής : «Προϊόν προερχόμενο από τη τεχνητή 
αποξήρανση και ενδεχομένως μετά προξήρανση της μηδικής 
ΜΕΌΙΟΑΟΟ δΑΤΙλΆ Ε και ΜΕϋΙΟΑΟΟ ΛΆΚΙΑ 
ΜΑΚ.ΤΥΝ των οποίων τα ένζυμα που προκαλούν την οξεί¬ 
δωση έχουν πρακτικά εξουδετερωθεί, με την αποξήρανση. 
Το προϊόν αυτό μπορεί να περιέχει 20% περίπου χόρτων 
ή τριφυλλιών που έχουν αποξηρανθεί τεχνητά και, ενδεχο¬ 
μένως, μετά από προξήρανση συγχρόνως με τη μηδική». 

β) Η ένδειξη «ΜΙΝ 18 % » που περιλαμβάνεται στη στήλη 
6 «Απαιτήσεις σύνθεσης» όσον αφορά τις «Ολ. Ν. Ουσίες» 
(ακατέργαστη πρωτεΐνη) αντικαθίσταται από την ένδειξη 
«ΜΙΝ 17 %». 

4. Το σημείο 2.8.3 τροποποιείται ως ακολούθως : 

α) Το κείμενο της στήλης 3 «περιγραφή» αντικαθίσταται 
ως εξής : 

«Προϊόν προερχόμενο από τη τεχνητή αποξήρανση και, 
ενδεχομένως, μετά προξήρανση του νεαρού τριφυλλιού 
ΤΚΙΡΟΕίυΜ 8ΡΡ, του οποίου τα ένζυμα που προκαλούν 
την οξείδωση έχουν πρακτικά εξουδετερωθεί με την απο¬ 
ξήρανση. 

Το προϊόν αυτό μπορεί να περιέχει 20 % περίπου χόρτων 
ή μηδικών που έχουν αποξηρανθεί τεχνητά και, ενδεχομένως, 
μετά από προξήρανση συγχρόνως με το τριφύλλι». 

β) Η ένδειξη «ΜΙΝ 18%» που περιλαμβάνεται στη 
στήλη 6 «Απαιτήσεις σύνθεσης» όσον αφορά τις «Ολ. Ν. 
Ουσίες» (ακατέργαστη πρωτεΐνη) αντικαθίσταται από την 
ένδειξη «ΜΙΝ 17 %». 

5. Το υπό τα σημεία 3.2.2. και 3.2.3 κείμενο της στήλης 
3 «Περιγραφή» συμπηρώνεται 1 ως εξής : 

«Πρέπει να είναι τεχνικά απαλλαγμένο από κατάλοιπα 
οργανικών διαλυτών». 

6. Το υπό το σημείο 3.2.4. κείμενο της στήλης 3 «Περι¬ 
γραφή» αντικαθίσταται ως εξής : 

«Προϊόν παραγόμενο από την αποξήρανση και άλεση 
σφαγίων και τμημάτων σφαγίων θερμόαιμων ζώων ξηράς 
και κατά ■ περίπτωση απολιπωθέντων με μια κατάλληλη 
μέθοδο, εφ’ όσον υπάρχει λόγος, μετά την απομάκρυνση 
του λίπους με εκχύλιση. Θα πρέπει αυσιαστικά να είναι 
απαλλαγμένο από τρίχες, φτερά, κέρατα, χηλές, δέρμα και 
αίμα καθώς και από περιεχόμενα του στομάχου και εντέ¬ 
ρων. Πρέπει να είναι τεχνικά απαλλαγμένο από κατάλοιπα 
οργανικών διαλυτών», 

7. Το υπό τα σημεία 3.2.5. και 3.2.8 κείμενο της στήλης 3 «Περιγραφή» συμπληρώνεται ως εξής : 

«Πρέπει να είναι τεχνικά απαλλαγμένο από κατάλοιπα οργανικών διαλυτών». , 

8. Το σημείο 4.6 τροποποιείται ως ακολούθως : 

α) Η ονομασία «Φωσφορικά διασβέστιο (η βιομηχανική επεξεργασία μπορεί να δοθεί στην ονοματολογία)» που 
περιλαμβάνεται στη στήλη 2 «Όνομα ζωοτροφής» αντικαθίσταται ως εξής : «Υδρογονοφωσφορικό ασβέστιο (φωσφο¬ 
ρικό διασβέστιο)» 

β) Το κείμενο της στήλης 3 «Περιγραφή» αντικαθίσταται ως εξής : «Τεχνικά καθαρό όξινο φωσφορικό ασβέστιο 
(φωσφορικό διασβέστιο)». 

9. Το σημείο 4.9 τροποποιείται ως ακολούθως : 

α) Η ονομασία «φωσφορικό μονοασβέστιο» που περιλαμβάνεται στη στήλη 2 «Όνομα ζωοτροφής» αντικαθίσταται 
από την εξής ονομασία : 

«Δύο- (διυδρογονοφιοσφορικό) ασβέστιο (φοοσφορικό μονοασβέστιο)». 

β) Το κείμενο της στήλης 3 «περιγραφή» αντικαθίσταται ως εξής : 

«Προϊόν αποτελούμενο κυρίως από τεχνικά καθαρό δύο- (διυδρογονοφωσφορικό ) ασβέστιο (φωσφορικό μονο- 
ασβέστιο)». 


10. Προστίθεται το σημείο 4.10 το κείμενο του οποίου έχει ως εξής : 


1 2 

3 

4 

5 6 

7 ' 

«4.10 Δισόξινο φωσφορικό 

αμμώνιο (φωσφορικό 
μονοαμμώνιο) 

Προϊόν αποτελούμενο κυρίως 
από τεχνικά καθαρό δισόξινο 
φωσφορικό αμμώνιο 
(Φωσφορικό μονοαμμώνιο). 

ολικός 

φώσφορος 

άζωτο 

— Ολικός 

φώσφορος 

ΜΙΝ 25% 

X» 


Άρθρο 3. 

Το παράρτημα II του Π.Δ. 538/1983 τροποποιείται ως ακολούθως : 

1. Από το σημείο 5.2 διαγράφεται η περίπτωση «Τέφρα» (ακατέργαστη τέφρα). 

2. Στο σημείο 7 προστίθεται η εξής διάκριση : 

«7.3. Περιεκτικότητες σε αναλυτικά συστατικά για τις ανόργανες τροφές : 

Τέφρα (ακατέργαστη τέφρα)». 

3. Στο τέλος του σημείου 8.1 προστίθεται η εξής περίπτωση : «Ολικά ζάχαρα συν άμυλο». 

4. Ο τίτλος του σημείου 9.1.3 αντικαθίσταται ως εξής : «Άμυλο και ολικά ζάχαρα σαν άμυλο». 

Άρθρο 4 


Το Παράρτημα III του Π.Δ. 583/1983 τροποποιείται ως εξής : 

1. Η παρ. 4 «Υδράργυρος» του Τμήματος Α «Ουσίες» (ιόντα ή στοιχεία), αντικαθίσταται ως ακολούθως: 


Ουσίες Προϊόντα 

Ζωοτροφές 

Μεγίστη περιεκτικότητα σε 
(Ρ.Ρ.Μ.) που αναφέρεται 
πεδο υγρασίας 12% 

ΜΟ/ΚΟ 

σε επί- 

(1) 

(2) 

(3) 


«4. Υδράργυρος 

Απλάς ζωοτροφές με την εξαίρεσή των : 

- ζωοτροφών που προέρχονται από τη μεταποίηση ιχθύων 
ή άλλων θαλασσίων ζώων 

- Πλήρεις ζωοτροφές 

- Πλήρων ζωοτροφών για σκύλους και γάτες 

0,1 

0,5 

ο,ι 



0,4 

)) 


2. Ο αριθμός «0,02» που εμφαίνεται στη στήλη 3 «μεγίστη περιεκτικότητα σε ΜΟ/ΚΟ (Ρ.Ρ.Μ.) της τροφής όπως 
έχει», όσον αφορά τις «Συμπληρωματικές ζωοτροφές για αγελάδες γαλακτοπαραγωγής» της παρ. 1 «Αφλατοξίνη Β 1» 
του Τμήματος Β «Προϊόντα», αντικαθίσταται με τον αριθμό «0,01». 

Στον Αναπληρωτή Υπουργό Γεωργίας αναθέτουμε τη δημοσίευση και εκτέλεση του παρόντος Διατάγματος. 

Αθήνα, 10 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦ)ΓΟΣ ΕΘΝΙΚΗΣ ΟΙΚΟΝΟΜΙΑΣ 

ΓΙΑΝΝΟΣ Π ΑΠ ΑΝΤΩΝΙΟΥ 


ΑΝΑΠΛ. ΓΕΩΡΓΙΑΣ 

ΓΕΩΡΓ. ΜΩΡΑ'ΓΤΗΕ 

Καθιέρωση διανομαρχιακής υπεραστικής επιβατικής οδικής 
γραμμής μεταξύ των πόλεων Αργοστολιού και Αθηνών 
με λεωφορεία του ΚΤΕΛ Ν. Κεφαλληνίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 30 του Ν. 588/77 «περί 
οργανώσεως των Αστικών Συγκοινωνιών Πρωτευούσης 
και άλλων τινών διατάξεων» (ΦΕΚ 148/Α/1977). 

2. Την αριθ. 35/1985 πράξη του Διοικητικού Συμβουλίου 
του ΚΤΕΛ υπεραστικών γραμμών Ν. Κεφαλληνίας. 

3. Την αριθ. Σ1969/19-7-85 εισήγηση του Νομάρχη 
Κεφαλληνίας. 

4. Την κοινή απόφαση του Πρωθυπουργού και του Υ¬ 
πουργού Μεταφορών και Επικοινωνιών ΔΟΝΣ/14233/ 
9-8-1985 «Ανάθεση αρμοδιοτήτων Υπουργού Μεταφορών 
και Επικοινωνιών στον Υφυπουργό Μεταφορών και Επι¬ 
κοινωνιών» (ΦΕΚ 493/Β/12-8-1985). 

5. Την αριθ. 765/1985 γνωμοδότηση του Συμβουλίου της 
Επικράτειας με πρόταση του Υφυπουργού Μεταφορών και 
Επικοινωνιών, αποφασίζουμε : 

Άρθρο μόνο. 

Καθιερώνεται υπεραστική επιβατική οδική γραμμή μεταξύ 
των πόλεων Αργοστολιού και Αθηνών μέσω Αγ. Ευφημίας - 
Ιθάκης - Αστακού - Ρίου - Αντιρίου. 

Στον Υφυπουργό Μεταφορών και Επικοινωνιών, αναθέ¬ 
τουμε τη δημοσίευση και εκτέλεση του παρόντος διατά¬ 
γματος. 

Αθήνα, 18 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΜΕΤΑΦΟΡΏΝ ΚΑΙ ΕΠΙΚΟΙΝΩΝΙΩΝ 

ΑΛΕΞΑΝΔΡΟΣ ΡΟΥΣΟΠΟΥΑΟΣ 

( 5 ) 

Καθιέρωση διανομαρχιακής υπεραστικής επιβατικής οδικής 
γραμμής μεταξύ των πόλεων Πρέβεζας και Θεσσαλονίκης 
με λεωφορεία του ΚΤΕΛ Ν. Πρέβεζας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις : α) του άρθρου 30 του Ν. 588/77 «περ^ 
οργανώσεως των αστικών συγκοινωνιούν Πρωτευούσης κα ι 
άλλων τινων διατάξεων» (ΦΕΚ 148/Α/1977) και β) του 
άρθρου 23 παρ. 1 του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137 Α). 

2. Την αριθ. 43/1985 αίτηση του Διοικητικού Συμβουλίου 
του ΚΤΕΛ υπεραστικών γραμμών Ν. Πρέβεζας. 

3. Την αριθ. ΣΥ 3403/19-8-85 εισήγηση του Νομάρχη 
Πρέβεζας. 

4. Την κοινή απόφαση του Πρωθυπουργού και του Υ¬ 
πουργού Μεταφορών και Επικοινωνιών ΔΟΝΣ/14233/2-8- 
1985 «Ανάθεση αρμοδιοτήτων Υπουργού Μεταφορών και 
Επικοινωνιών στον Υφυπουργό Μεταφορών και Επικοινω¬ 
νιών» (ΦΕΚ 493/Β/12-8-85). 

5. Την αριθ. 777/1985 γνωμοδότηση του Συμβουλίου της 
Επικράτειας με πρόταση του Υφυπουργού Μεταφορών και 
Επικοινωνιών, αποφασίζουμε : 

Άρθρο μόνο. 

Καθιερώνεται υπεραστική επιβατική οδική γραμμή με¬ 
ταξύ των πόλεων Πρέβεζας και Θεσσαλονίκης μέσο) Ιωαν- 
νίνων - Κατάρας - Τρικάλων - Λάρισας. 


Στον Υφυπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος διατά¬ 
γματος. 

Αθήνα, 18 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΛΕΞΑΝΔΡΟΣ ΡΟΥΣΟΠΟΥΑΟΣ 

ΑΠΟΦΑΣΕΙΣ 

- ( 6 ) 

Κατάργηση της αποφ. ΝΕ 227/7/24.1.79 με την οποία 
είχε επιτραπεί η δανειοδότηση ιδιωτών για τη δημιουρ¬ 
γία πολυορόφων βιοτεχνικών κτιρίων. 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Συνεδρίαση 270/26.9.85 

Η Επιτροπή Νομισματικών και Πιστωτικών Θεμάτων, 
αφού έλαβε υπόψη : 

α) Την αποφ. ΝΕ 227/7/24.1.79 με την οποία είχε 
επιτραπεί η δανειοδότηση ιδιωτών για την ανέγερση^ επι¬ 
σκευή η διαρρύθμιση πολυορόφων κτιρίων, τα οποία θα 
χρησιμοποιούνται αποκλειστικά και μόνο για την εγκατά¬ 
σταση βιοτεχνικών μονάδων, και 

β) Το από 27.2.85 έγγραφο του Υπουργείου Εθνικής 
Οικονομίας, αποφάσισε : Να καταργήσει την πιο πάνω 
απόφαση (ΝΕ 2277/24.1.79). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο' Γραμματέας 

Τα Μέλη 

Ακριβές αντίγραφο 
Αθήνα, 17 Οκτιυβρίου 1985 

Ο Γραμματέας 

I. ΒΑΧΑΒΙΟΛΟΣ: 

( 7 ) 

Διευκρίνιση της ΠΔ/ΤΕ 115/14.9.82 που αναφέρεται στις 
πωλήσεις με πίστωση αγροτικών προϊόντων και την έκδο¬ 
ση εγγυητικών επιστολών. 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Συνεδρίαση 272/30.10.1985 
Η Επιτροπή Νομισματικών και Πιστωτικών Θεμάτων, 
αφού έλαβε υπόψη : 

α) Τις διατάξεις της ΓΙΔ/ΤΕ 115/14.9.82. 
β) Ερώτημα Τράπεζας με το οποίο ζητείται να διευκρι¬ 
νιστεί αν η Πράξη αυτή αφορά και πωλήσεις αγροτικών 
προϊόντων με πίστωση στο εξωτερικό, διευκρινίζει : Ότι 
οι περιοριστικές διατάξεις της ΠΔ/ΤΕ 115/4.9.82 (όπως 
ισχύει), δεν αφορούν πωλήσεις αγροτικών προϊόντων με 
πίστωση στο εξωτερικό που πραγματοποιούνται από τους 
ίδιους τους φορείς συγκέντρωσης των προϊόντων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο 1 Πρόεδρος Ο Γραμματέας 

Τα Μέλη 

Ακριβές αντίγραφο 
Αθήνα, 17 Οκτωβρίου 1985 
•Ο Γραμματέας 

I. ΒΑΧΑΒΙΟΛΟΣ 

Συμπλήρωση της Π.Δ./Τ.Ε. 404/5.10.84 που -αφόρα τα _ 

πιστωτικά μέτρα για την αγορά, επεξεργασία και εμπορική- 

διακίνηση της- παραγωγής βρώσιμων ελιών. 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Συνεδρίαση 272/3.10.85 

Η Επιτροπή Νομισματικών και Πιστωτικών Θεμάτων, 
αφού έλαβε υπόψη : , 

α) Την παραπάνω-Π.Δ./Τ.Ε. 404/5.10.84 και ειδικότερα 
τις διατάξεις της παραγράφου Β/1/α που προβλέπουν ότι 
η υποχρέωση αγοράς ελιών στις κατώτατες τιμές δεν ισχύει 
προκειμένου για τις αποκλειστικά εμπορικές επιχειρήσεις 
που αγοράζουν επεξεργασμένο προϊόν από μεταποιητικές 
επιχειρήσεις εφόσον αυτές έχουν εξοφλήσει τους παραγω¬ 
γούς με βάση τις κατώτατες τιμές. 

β) Το περιεχόμενο του από 17.9.85,(ΑΠ 2797/σχετικού 
εγγράφου του Υπουργείου Γεωργίας, αποφάσισε : Να 
συμπληρώσει την παράγραφο Β/1/α της Π.Δ/Τ.Ε. 404/ 
5.10.84 και να καθορίσει ότι εξαιρούνται από την υποχρέωση 
αγοράς επιτραπέζιων ελιών στις κατώτατες τιμές και οι 
εμπορικές επιχειρήσεις που ασκούν και μεταποιητική δρα¬ 
στηριότητα (μικτές επιχειρήσεις), οι οποίες αγοράζουν 
επεξεργασμένο προϊόν από άλλες μεταποιητικές επιχειρή¬ 
σεις, με την προϋπόθεση ότι οι τελευταίες έχουν εξοφλήσει 
τους παραγωγούς με βάση τις κατώτατες τιμές και τη 
διαδικασία που ορίζεται στην παράγραφο Β/1/α της παρα¬ 
πάνω Πράξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος ' Ο Γραμματέας 

Τα Μέλη, 

Ακριβές αντίγραφο 
Αθήνα, 17 Οκτωβρίου 1985 

Ο Γραμματέας 
I. ΒΑΧΑΒΙΟΛΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

’Στο Π.Δ. 362/85 «Σύσταση στο Δήμο Νίκαιας Νομού 
Αττικής ίδιου Δημοτικού Ιδρύματος με το όνομα «Βρεφο¬ 
νηπιακός Σταθμός» Δήμου Νίκαιας που δημοσιεύτηκε 
στο ΦΕΚ 130/17.7.85 (τ. Α') γίνεται η εξής διόρθωση. 
Μετά την περίπτωση ε) της παραγρ. 3 του άρθρου μόνου 
και πριν από την παράγραφο 7 του ανωτέρω άρθρου, προ¬ 
στίθεται, το κατωτέρου παραλειφθέν κείμενο : 

«4. Τα περιουσιακά στοιχεία που διατίθενται στο ίδρυμα 
είναι : 

1. Ακίνητο ιδιοκτησίας του Δήμου Νίκαιας, που βρί¬ 
σκεται στην Νίκαια και στην οδό Κύπρου μεταξύ των οδών 
Κύπρου-Ραιδεστού-Ικονίου-Προύσσης, έκτασης 164,82 τ.μ. 
με τα κτίσματα που υπάρχουν. 

2. Ο απαραίτητος εξοπλισμός λειτουργίας. 

5. Το ίδρυμα διοικείται από επταμελές διοικητικό συμ¬ 
βούλιο και τριμελή εκτελεστική επιτροπή, σύμφωνα με τις 
διατάξεις των άρθρων 125-136 του Δ.Κ.Κ. (Ν. 1065/80). 
όπως αντικαταστάθηκαν με τα άρθρα 19 και 20 του Ν. 
1270/82, 

Το διοικητικό συμβούλιο αποτελείται : 

α) από τον εκάστοτε δήμαρχο ως πρόεδρο. 

β) πέντε δημοτικούς συμβούλους που θα εκλέγονται από 
το δημοτικό συμβούλιο και 

γ) από έναν εκπρόσωπο των εργαζομένων που θα ορίζε¬ 
ται από τη γενική συνέλευση των εργαζομένων του ιδρύ¬ 
ματος σύμφωνα με τις διατάξεις του άρθρου 20 του Ν. 
1270/82. 

Το διοικητικό συμβούλιο εκλέγει ένα από τα μέλη του 
ως αντιπρόεδρο. 

6. Η θητεία των μελών του διοικητικού συμβουλίου και 
της εκτελεστικής επιτροπής, είναι διετής. 

Σε περίπτωση που ο χρόνος για τη λήξη της δημοτικής 
περιόδου είναι μικρότερος των δύο ετών τότε και η θητεία 
της εκτελεστικής επιτροπής, ακολουθεί τη δημοτική θητεία». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




